text: Skoleklasse blev mester i Slesvigske krige
  12 oktober 2012 kl. 13.27
  Eleverne i en 6. klasse på Kollund Skole kan nu kalde sig Danmarksmester i de Slesvigske krige.
  De har i hård konkurrence med skoleklasser landet over vundet en historiedyst arrangeret af Det Nationalhistoriske Museum i Fredensborg. I hele tre runder har de bevist deres duelighed.
  Eleverne har vundet en dag i hæren, hvor de blandt andet skal køre i kampvogne.
  De slesvigske krige er en fællesbetegnelse for de to krige, som blev udkæmpet mellem Danmark og Preussen (Tyskland) i 1800-tallet. Den ene i 1848-51 og den anden i 1864.
  Baggrunden for krigene var de nationale og sproglige modsætninger mellem de danske og tyske befolkningsdele i det danske rige.
  Kongeriget Danmark bestod dengang af Danmark og hertugdømmerne Slesvig, Holsten og Lauenburg.
  Næste gang der holdes historiedyst er i 2014, og alle landets folkeskoler kan deltage.
  